Richie Rich

Richie Rich, mitünner ok in de Schrievwies Ri¢hie Ri¢h, (op Platt so veel as „Richie Riek“) is en US-amerikaansch Filmkummedie vun Donald Petrie ut dat Johr 1994.

 Inholt 
Richie Rich (mitünner ok in de Schrievwies Ri¢hie Ri¢h) is de eenzige minnerjohrige Jung vun de Milliardären Richard un Regina Rich, de in Suus un Bruus un mit allns, wat en sik vörstellen kann, opwassen deiht. Na en Fleger-Katastrooph warrt sien Öllern vermisst. En poor Mitarbeiters vun de Familie, de dat mit dat Recht nich so nau nehmt, versökt, an jemehr Riekdömer rantokamen, de se in en sekerten Ruum vermoden doot. De Öllern harrn neemlich jümmer dorvun snackt, dat se dor jemehr Weertsvullstet opbewohrt. Richie övernimmt dat Seggen in de Familie un de Firma un organissert tohopen mit den troen Dener Cadbury de Afwehr. Dorbi warrt se vun eenige Kinner ünnerstütt, de to Richies Fründskreis höört.

Opletzt künnt de Öllern reddt warrn un kehrt torüch. Un as sik rutstellt, weern mit de gröttsten Riekdömer gor nich weertvulle Saken meent, de veel kösten doot, man en ganze Reeg vun persönliche Saken, da an fröhere Beleevnissen denken helpt un dorüm blots för de Richs vun Weert sünd.

 Kritiken 
Roger Ebert hett in de Chicago Sun-Times von’n 21. Dezember 1994 schreven, dat de Film de oole Geschicht vun en rieken Jung wiesen de. He vergleek den Film mit de Filmen ut de 1930er Johren, womit he mehr liek harr as mit de modernen Filmen. Ebert meen, he weer baff, dat em de Film gefallen harr.Kritik vun Roger Ebert

 Utteken 
Macaulay Culkin weer 1995 för de Golden Himbeer nomineert.

 In’n Achtergrund 
De Film is in’n Asheville (North Carolina), in Chicago, in’n Freetietpark Six Flags Great America in Gurnee (Illinois) un in Gary (Indiana) dreiht worrn.Dreihöört för Ri¢hie Ri¢h In dat Filmjohr 1998 hett de Film in de USA ruchweg 38,1 Millionen US-Dollar inspeelt.Finanzdaten för Ri¢hie Ri¢h

1998 weer ok en tweeten Deel dreiht ünner den Titel Richie Rich’s Christmas Wish (dt.: Richie Rich: A Christmas Story) mit David Gallagher in de Hööftrull

 Bornen 

 Weblinks 


Kategorie:Film
Kategorie:Film ut dat Johr 1994
Kategorie:USA
Kategorie:Filmkummedie